Številka: 478-2/2023-6239-12

Datum: 20. 12. 2023

Upravna enota Radovljica objavlja na podlagi 52.člena v povezavi s 77.členom ter prvo alinejo 78. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) in 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18)

**NAMERO O SKLENITVI NEPOSREDNE POGODBE**

**ZA PRODAJO**

**službenega osebnega avtomobila**

1. **PREDMET PRODAJE**

Predmet prodaje je službeno osebno vozilo, znamke **RENAULT MEGANE, 1.6, 16 V** z naslednjimi tehničnimi podatki:

* leto izdelave: **2012**
* datum prve registracije : **17. 2. 2012**
* prostornina motorja: **1598 ccm**
* moč motorja: **74 kW**
* motor/gorivo: **bencin**
* številka ohišja: **VF1BZA30546665437**
* barva avtomobila: **E7M (kovinska siva srednja)**
* prevoženi kilometri: **60.700 km**
* veljavnost registracije: **17. 2. 2024**
* število vrat: **5**
* število sedežev: **5**
* stanje avtomobila: **vozilo je dobro ohranjeno**
1. **POSTOPEK PRODAJE**

Postopek prodaje premičnega premoženja se vodi po metodi neposredne pogodbe in skladno z določili 52.člena v povezavi s 77.členom ter prvo alinejo 78. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18).

1. **ROK ZA ODDAJO PONUDBE**

Do vključno 15. 1. 2024 do 15.ure. Ponudbe prejete po tem roku ne bodo upoštevane.

1. **PONUDBENA CENA IN SKLENITEV POGODBE**

Najnižja ponudbena cena za vozilo iz te namere je 5.000,00 EUR.

Osebno vozilo bo Upravna enota Radovljica prodala ponudniku, ki bo v popolni in pravočasni ponudbi na podlagi te namere ponudil najvišjo ceno.

Upravna enota Radovljica bo pogajanje izvedla le v primeru, da prejme več kot eno ponudbo. V kolikor bo v roku prispelo več ponudb, se bodo z zainteresiranimi osebami opravila dodatna pogajanja o ceni in bo osebno vozilo prodano ponudniku, ki bo ponudil najvišjo kupnino.

Cene in drugi elementi ponudbe so zavezujoči.

Ponujena cena mora biti dana v natančnem znesku in ne v razponu.

Vse stroške, povezane s sklenitvijo pogodbe in prenosom lastništva nosi kupec.

Premičnina bo prodana po načelu »videno – kupljeno«, zato morebitne reklamacije po sklenitvi prodajne pogodbe ne bodo upoštevane.

Upravna enota Radovljica lahko do sklenitve pravnega posla, brez odškodninske odgovornosti, postopek prodaje ustavi.

1. **NAČIN IN ROK PLAČILA KUPNINE**

Kupec je dolžan kupnino plačati v 8 dneh od podpisa pogodbe.

Plačilo celotne kupnine v določenem roku je bistvena sestavina pravnega posla.

Upravna enota Radovljica bo prenos in izročitev osebnega avtomobila opravila po plačilu celotne kupnine in predložitvi dokazila o plačilu.

Kupec mora na lastne stroške poskrbeti za odvoz vozila v 5 dneh od plačila kupnine iz lokacije, kjer se nahaja.

1. **POGOJI IN NAČIN ODDAJE PONUDBE**

Pri zbiranju ponudb lahko sodelujejo pravne in fizične osebe.

Ponudnik mora za nakup osebnega vozila **oddati zavezujočo ponudbo**, ki mora vsebovati:

- **izpolnjen in podpisan** , v primeru, da ponudbo pošilja elektronsko, **poskeniran Obrazec – ponudba**, ki je priloga te objave

- **kopijo osebnega dokument**a (osebna izkaznica ali potni list) - velja za fizične osebe in s.p.

**Ponudbo** naj zainteresirani kupci **s pripisom »Ponudba za nakup vozila«** **pošljejo:**

**- po pošti na naslov : Upravna enota Radovljica, Gorenjska cesta 18, 4240 Radovljica ali**

**- po elektronski pošti na naslov:** **ue.radovljica@gov.si****.**

**Ponudba mora prispeti na naslov Upravne enote Radovljica najkasneje do 15. 1. 2024 do 15. ure.**

Ponudbe, prejete po izteku roka, bodo izločene iz postopka.

Odpiranje ponudb ne bo javno.

Ponudniki bodo o rezultatih zbiranja ponudb obveščeni najkasneje 7 dni po zaključenem zbiranju ponudb.

1. **DODATNA POJASNILA**

Zainteresirani kupci lahko pridobijo podrobnejše informacije o vozilu ali se dogovorijo za ogled vsak delovni dan med 8. in 12. uro na tel. št. 04 537 16 35 ali 04 537 16 00 (Jaka Dvoršak) ali pošljejo e-pošto na elektronski naslov na ue.radovljica@gov.si z nazivom »ogled vozila«.

Komunikacija glede izbora bo potekala prednostno preko elektronske pošte.

1. **OBVESTILO POSAMEZNIKOM O SPLOŠNI UREDBI O VARSTVU PODATKOV (GDPR)**

V skladu z Uredbo (EU) 2016/679 Evropskega Parlamenta in Sveta z dne 27. Aprila 2016 o varstvu posameznikov pri obdelavi osebnih podatkov in o prostem pretoku takih podatkov (Splošna uredba o varstvu podatkov, v nadaljnjem besedilu: GDPR) in predpisi, ki urejajo varstvo osebnih podatkov, pogodbeni stranki soglašata, da osebnih podatkov ne bosta uporabljali v nasprotju z določili Uredbe o GDPR in predpisi o varstvu osebnih podatkov.

Pogodbeni stranki bosta zagotavljali pogoje in ukrepe za varstvo osebnih podatkov in preprečevali zlorabe v smislu določil Uredbe o GDPR in predpisi, ki urejajo varstvo osebnih podatkov.

 Mag. Maja Antonič

 načelnica